
Ministru kabineta noteikumi Nr. 7
Rīgā 2026. gada 13. janvārī (prot. Nr. 1 32. §)
Grozījumi Ministru kabineta 2022. gada 30. augusta noteikumos Nr. 543 "Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.1.3.i. investīcijas "Investīcijas uzņēmējdarbības publiskajā infrastruktūrā industriālo parku un teritoriju attīstīšanai reģionos" īstenošanas noteikumi"
Izdoti saskaņā ar Likuma par budžetu un finanšu vadību 19.3 panta pirmo un otro daļu
· Izdarīt Ministru kabineta 2022. gada 30. augusta noteikumos Nr. 543 "Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.1.3.i. investīcijas "Investīcijas uzņēmējdarbības publiskajā infrastruktūrā industriālo parku un teritoriju attīstīšanai reģionos" īstenošanas noteikumi" (Latvijas Vēstnesis, 2022, 182. nr.; 2024, 248. nr.) šādus grozījumus:
· 1. Izteikt noteikumu nosaukumu šādā redakcijā:
· "Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.1.3.i. investīcijas "Investīcijas publiskajā infrastruktūrā industriālo parku attīstīšanai reģionos" īstenošanas noteikumi".
· 2. Izteikt 1. punktu šādā redakcijā:
· "1. Noteikumi nosaka kārtību, kādā īsteno un uzrauga Eiropas Savienības Atveseļošanas un noturības mehānisma (turpmāk – AF) plāna 3.1.1.3.i. investīciju "Investīcijas publiskajā infrastruktūrā industriālo parku attīstīšanai reģionos" (turpmāk – investīcija), tai skaitā:
· 1.1. investīcijai pieejamo finansējumu un sasniedzamos mērķus;
· 1.2. investīcijas ieviešanā iesaistītās institūcijas, to pienākumus un tiesības;
· 1.3. atbalstāmās darbības un izmaksu attiecināmības nosacījumus;
· 1.4. prasības projekta iesniedzējam un sadarbības partneru piesaistes nosacījumus;
· 1.5. projektu iesniegumu vērtēšanas kritērijus un projektu iesniegumu atlases kārtību;
· 1.6. projektu īstenošanas nosacījumus un uzraudzības kārtību."
· 3. Izteikt 7. punktu šādā redakcijā:
· "7. Investīcijai pieejamais AF finansējums ir 67 125 170 euro. Katram plānošanas reģionam konkursa sākumā pieejamais AF finansējums ir 20 000 000 euro, pārējais AF finansējums ir pieejams šo noteikumu 66. punktā minētajā kārtībā."
· 4. Izteikt 11. punktu šādā redakcijā:
· "11. AF finansējuma rezultātu sasniegšanu vērtē, ņemot vērā investīcijas ietvaros sasniedzamo atskaites punktu un mērķi:
· 11.1. līgumu slēgšanas tiesību piešķiršana industriālo parku attīstīšanai reģionos (atskaites punkts): līdz 2023. gada 31. decembrim projektu iesniedzējiem nosūtīti lēmumi par civiltiesiskā līguma vai vienošanās par projekta īstenošanu slēgšanas tiesību piešķiršanu projektu īstenošanai industriālo parku attīstīšanai reģionos, tai skaitā privātā sektora atbalsta saņēmējiem, kuri ir izstrādājuši industriālā parka attīstības stratēģiju, ievērojot šo noteikumu 38. punktā minētos nosacījumus;
· 11.2. industriālie parki un teritorijas reģionos (mērķis): līdz 2026. gada 31. jūlijam ir iesniegti apliecinājumi par būvdarbu pabeigšanu vismaz četros industriālajos parkos reģionos, ieskaitot pieslēgumus (siltumapgāde, ūdensapgāde un kanalizācija, elektroenerģija) un piebraucamo ceļu atjaunošanu vai ierīkošanu, kā arī ir parakstītas nodomu vēstules (turpmāk – nodomu protokoli) vai līgumi ar industriālā parka operatoriem (apsaimniekotājiem) vai potenciālajiem nomniekiem (komersantiem) par nefinanšu investīciju veikšanu 85 000 000 euro apmērā;".
· 5. Izteikt 12. punktu šādā redakcijā:
· "12. Šo noteikumu 11.1. apakšpunktā minētais atskaites punkts ir sasniegts, kad aģentūras tīmekļvietnē ir publicēts paziņojums par projektu iesniegumu konkursa rezultātiem un projektu iesniedzējiem ir nosūtīti lēmumi par civiltiesiskā līguma vai vienošanās par projekta īstenošanu slēgšanas tiesību piešķiršanu."
· 6. Izteikt 13. punktu šādā redakcijā:
· "13. Šo noteikumu 11.2. apakšpunktā minētais mērķis ir sasniegts, kad tiek pabeigti būvdarbi, attīstīti vismaz četri komersantu pieprasījumā balstīti, darboties spējīgi nacionālas nozīmes industriālie parki plānošanas reģionos, kuros ir nodrošināta attīstītās industriālās teritorijas funkcionalitāte, tai skaitā pabeigta nepieciešamo industriālo pieslēgumu (siltumapgāde, ūdensapgāde un kanalizācija, elektroenerģija) ierīkošana vai to saistītās jaudas palielināšana, pievedceļu atjaunošana vai ierīkošana pie industriālo parku teritorijām, kā arī ražošanas ēku un ar tām saistītās infrastruktūras attīstīšana, kas tiek pamatota ar šo noteikumu 37.2. apakšpunktā minētajiem būvdarbu pabeigšanu pamatojošiem dokumentiem, saskaņā ar būvniecības jomu reglamentējošajos normatīvajos aktos noteikto kārtību, un kad ir parakstīti šo noteikumu 11.2. apakšpunktā minētie nodomu protokoli vai līgumi ar industriālo parku operatoriem, komersantiem kā potenciālajiem nomniekiem vai komersantiem, kas darbojas projekta ietvaros attīstītā industriālā parka teritorijā. Mērķa sasniegšana tiek pamatota ar finansējuma saņēmēja iesniegtu pārskatu, kuru pārbauda un apstiprina aģentūra."
· 7. Svītrot 14. punktu.
· 8. Svītrot 15. punktu.
· 9. Izteikt 18.8. apakšpunktu šādā redakcijā:
· "18.8. apturēt šo noteikumu 10. punktā minēto maksājumu veikšanu vai lemt par AF finansējuma atgūšanu pilnā apmērā, ja projektā konstatēti šo noteikumu 18.6. apakšpunktā minētie pārkāpumi vai netiek sasniegts šo noteikumu 11.2. apakšpunktā minētais investīcijas mērķis, vai, izvērtējot finansējuma saņēmēja pamatoto objektīvo nepieciešamību, lemt par šo noteikumu 37.1. vai 37.3. apakšpunktā minēto projekta mērķa vērtību pārskatīšanu vai to sasniegšanas termiņa pagarināšanu, bet ne ilgāk kā līdz 2030. gada 31. decembrim;".
· 10. Izteikt 21. punktu šādā redakcijā:
· "21. Investīcijas ietvaros ir atbalstāmas šādas darbības industriālo teritoriju infrastruktūras attīstīšanai, lai tās pielāgotu jaunu uzņēmumu izvietošanai vai esošo uzņēmumu paplašināšanai, kas radītu šo noteikumu 37.3. apakšpunktā minētās darba vietas un veicinātu ekonomisko aktivitāti reģionos:
· 21.1. jaunas industriālās teritorijas izveidošana vai esošās industriālās teritorijas attīstīšana, tai skaitā risinājumi, kas samazina siltumnīcefekta gāzu emisijas vai veicina oglekļa dioksīda (turpmāk – CO2) piesaisti;
· 21.2. industriālo pieslēgumu ierīkošana (tai skaitā siltumapgāde, dzeramā ūdens apgāde un kanalizācija, elektroenerģija) un to saistītās jaudas palielināšana;
· 21.3. pievedceļu atjaunošana vai ierīkošana pie industriālajām teritorijām, tai skaitā pasākumi, kas veicina CO2 piesaisti;
· 21.4. komercdarbības mērķiem paredzēto ražošanas ēku un ar tām saistītās infrastruktūras attīstīšana, tai skaitā inženiertehniskās sistēmas un iekārtas, kas ražo enerģiju no atjaunojamiem energoresursiem."
· 11. Izteikt 37.1. apakšpunktu šādā redakcijā:
· "37.1. līdz 2026. gada 31. jūlijam ir noslēgts vismaz viens nodomu protokols vai līgums ar starptautiski atzītu industriālā parka operatoru vai potenciālo nomnieku (komersantu), kas paredz, ka komersanti līdz 2028. gada 31. decembrim projekta ietvaros attīstītā industriālā parka teritorijā veic nefinanšu investīciju pašu nemateriālajos ieguldījumos un pamatlīdzekļos vismaz tādā apmērā, kas pret AF finansējuma vienu euro veido attiecību 1,07:1 (1,07 – atbalstītajās teritorijās esošo komersantu nefinanšu investīcijas pašu nemateriālajos ieguldījumos un pamatlīdzekļos (euro); 1 – AF finansējums (euro)). Parakstot šajā apakšpunktā minēto nodomu protokolu vai līgumu, finansējuma saņēmējs uzskaita arī faktiski piesaistītās vai veiktās komersantu nefinanšu investīcijas pašu nemateriālajos ieguldījumos un pamatlīdzekļos, iesniedzot projekta īstenošanas progresa pārskatus saskaņā ar civiltiesisko līgumu vai vienošanos par projekta īstenošanu, ko slēdz aģentūra ar finansējuma saņēmēju;".
· 12. Izteikt 37.2. apakšpunktu šādā redakcijā:
· "37.2. līdz 2026. gada 31. jūlijam ir pabeigti būvdarbi, attīstīts komersantu pieprasījumā balstīts, darboties spējīgs nacionālas nozīmes industriālais parks, nodrošinot projektā paredzēto attīstītās industriālās teritorijas funkcionalitāti. Mērķa izpilde tiek pamatota ar apliecinājumu par inženierbūves gatavību ekspluatācijai vai apliecinājumu par ēkas vai tās daļas gatavību ekspluatācijai saskaņā ar būvniecības jomu reglamentējošajos normatīvajos aktos noteikto kārtību un aģentūras veikto attiecīgās dokumentācijas pārbaudi;".
· 13. Izteikt 84. punktu šādā redakcijā:
· "84. Projektus īsteno ne ilgāk kā līdz 2025. gada 31. decembrim. Finansējuma saņēmējs var lūgt aģentūru, pamatojot objektīvu nepieciešamību, pagarināt projekta darbību īstenošanas termiņu, bet ne ilgāk kā līdz 2026. gada 31. jūlijam un maksājumus projektos veikt ne ilgāk kā līdz 2026. gada 31. oktobrim."
· 14. Svītrot 89. punktu.

